|  |
| --- |
| εθνοσημο εγχρωμο μεγαλο  **Πρεσβεία της Ελλάδος**  **Γραφείο Οικονομικών και Εμπορικών Υποθέσεων**  **Τόκυο** |

3 Μαρτίου 2017

**Πορεία εξαγωγών ελληνικού οίνου στην Ιαπωνία κατά το 2016**

Αύξηση κατά 48,5% παρουσίασαν οι εξαγωγές ελληνικού οίνου στην Ιαπωνία κατά το 2016 έναντι του 2015, ενώ κατά 48,7% είχαν αυξηθεί το 2015 έναντι του 2014. Σωρευτικά κατά την τριετία 2013-2016 η αύξηση ανήλθε σε 185%. Η αξία των εξαγωγών κατά το 2016 ανήλθε σε 456 χιλ.€.

Για την προώθηση των ελληνικών οίνων στην ιαπωνική αγορά ξεκίνησε το 2015 πρόγραμμα πρώθησης που προβλέπει δημοσιεύσεις στον κλαδικό τύπο, επισκέψεις εισαγωγέων και εκπρόσώπων του τύπου στην Ελλάδα, συμμετοχή στις κλαδικές εκθέσεις, διοργάνωση γευσιγνωσιών και θεματικών σεμιναρίων για εξειδικευμένο κοινό, καθώς και εκδηλώσεις για καταναλωτές.

Οι προωθητικές δράσεις κατά το α' εξάμηνο 2016 περιλαμβάνουν μεταξύ άλλων τα εξής:

- 11-18 Μαρτίου: επίσκεψη ομάδας Ιαπώνων εισαγωγέων οίνου στην κλαδική έκθεση Οινόραμα (Ζάππειο 11-13/3) καθώς και σε οινοποιεία της Σαντορίνης.

- 22 Μαίου: γευσιγνωσία 90 ελληνικών οίνων στο Τοκυο (Okura Hotel), 2 θεματικά σεμινάρια από τον Κωνσταντίντο Λαζαράκη MW και παρουσιάσεις από 5 εισαγωγικές εταιρείες προς αγοραστές.

- 22 Μαίου: εκδήλωση για καταναλωτές στο Two Rooms Grill Restaurant Tokyo

- 24 Μαίου: γευσιγνωσία 90 ελληνικών οίνων στην Οσάκα (Intercontinental Hotel) και 2 θεματικά σεμινάρια από τον Κωνσταντίντο Λαζαράκη MW

- 24 Μαίου: εκδήλωση για καταναλωτές στο Kυότο - Granvia Hotel.

- 2-9 Ιουνίου: επίσκεψη ομάδας εκπροσώπων ιαπωνικών μέσων ενημέρωσης στην Μακεδονία και την Κρήτη.

Το πρόγραμμα υλοποιείται από το Enterprise Greece και το Γραφείο ΟΕΥ Τόκυο και έχει έως σήμερα αποφέρει τόσο αύξηση της αξίας των ελληνικών εξαγωγών όσο και διεύρυνση του αριθμού των εισαγωγέων ελληνικών οίνων.

Συντάκτης:  
Διονύσης Πρωτοπαπάς  
Σύμβουλος Α’ Ο.Ε.Υ.